section_heading: Temperatura i ledeni pokrov
paragraph_text: poveznica=https://upload.wikimedia.org/wikipedia/commons/thumb/d/d7/BalticSea_March2000_NASA-S2000084115409.png/220px-BalticSea_March2000_NASA-S2000084115409.png|mini|Satelitska slika Baltičkoga mora zimi. poveznica=https://upload.wikimedia.org/wikipedia/commons/thumb/3/3a/Baltic_Sea_1551_%285496745361%29.jpg/220px-Baltic_Sea_1551_%285496745361%29.jpg|mini|Putovanje Baltičkim morem zimi. poveznica=https://upload.wikimedia.org/wikipedia/commons/thumb/f/f6/Skiing_on_the_ice_in_Haukilahti.jpg/220px-Skiing_on_the_ice_in_Haukilahti.jpg|mini|Tijekom posebno hladnih zima, obalni dijelovi Baltičkoga mora zalede se u dovoljno čvrsti led da se po njemu hoda ili skija. Temperatura vode Baltičkog mora značajno se koleba ovisno o lokaciji, sezoni i dubini. U Bornholmskom bazenu, koji se nalazi istočno od istoimenoga otoka, površinska temperatura obično pada na 0 – 5 °C tijekom vrhunca zime i penje se na 15 – 20 °C u najtoplijem ljetnom razdoblju, dok je godišnji prosjek oko 9 – 10 °C. Sličan obrazac može se vidjeti u Gotlandskom bazenu, koji se nalazi između otoka Gotland i Latvije. U dubini ovih bazena temperaturne varijacije su manje. Na dnu Bornholmskoga bazena dubokome oko 80 m, temperatura je obično 1 – 10 °C, a na dnu Gotlandskog bazena, na dubinama većim od 225 m, temperatura je obično 4 – 7 °C. Općenito, lokacije na pučini, niže geografske širine i otoci imaju oceansku klimu, ali uobičajena su i obalna područja s kontinentskom klimom, osobito u Finskome zaljevu. U sjevernim pritocima klima prelazi iz umjereno kontinentske u subpolarnu na najsjevernijim obalama.